stanford-oval/wikipedia huggingface dataset:
סכסוך ישראל-חזבאללה ממלחמת לבנון השנייה עד מלחמת חרבות ברזל

בין מלחמת לבנון השנייה ועד מלחמת חרבות ברזל התקיים סכסוך בעצימות נמוכה בין ישראל לחזבאללה.
שלביו המאוחרים של הסכסוך השתלבו בסכסוך האיראני-ישראלי במהלך מלחמת האזרחים בסוריה. ארגון חזבאללה, שרואה עצמו כמגינה של לבנון, תובע מישראל להשיב את חוות שבעא, את שבעת הכפרים ואת צפון הכפר עג'ר לריבונות לבנונית.
בסכסוך מעורבים גם פטרוניו של חזבאללה, סוריה ואיראן, וכן ארגוני טרור שונים בסוריה ולבנון, בהם ארגוני טרור פלסטיניים.
שלבים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לאחר תום מלחמת לבנון השנייה שרר שקט יחסי בגבול ישראל–לבנון. תקריות בודדות התרחשו בשנים שלאחר מכן, ירי רקטות ארטילריות ביוני 2007 לעבר קריית שמונה וירי נוסף בינואר 2008 לעבר שלומי.
במהלך מבצע עופרת יצוקה, בשנת 2009, התרחשו שתי תקריות ירי רקטות מלבנון לעבר ישראל, ב-8 בינואר לעבר הגליל המערבי וב-14 בינואר לעבר אצבע הגליל על ידי ארגון פלסטיני, שהזדהה כסניף לבנוני של חמאס, מספר רקטות בכל פעם, שגרמו למספר פצועים. בשני המקרים צה"ל הגיב בירי ארטילריה נקודתי לעבר אזור השיגור, ממשלת לבנון גינתה את משגרי הרקטות וחזבאללה, שהתנער מאחריות, למעשה, יצר תנאים בשטח שאיפשרו את הירי שלהם.
בתקופה זו עשתה ישראל מספר מבצעים לסיכול העברת תחמושת לידי חזבאללה, בהם מבצע ארבעת המינים, בה נתפסה אוניית סוחר שנשאה נשק אירני לחזבאללה בידי חיל הים.
שלבים > כרונולוגיה עד תחילת מלחמת האזרחים בסוריה

מקרא: דגל א'  דגל ב'  \Leftarrow  צד א' תקף את צד ב'.
שלבים > כרונולוגיה עד תחילת מלחמת האזרחים בסוריה > 2007

לבנוןחמאסישראל 17 ביוני - ירי רקטות ארטילריות מלבנון על קריית שמונה.
שלבים > כרונולוגיה עד תחילת מלחמת האזרחים בסוריה > 2008

לבנוןחמאסישראל 8 בינואר - שתי רקטות ארטילריות נורו מלבנון אל עבר שלומי.
ישראלחזבאללה 12 בפברואר - עימאד מורנייה, מנהיג הזרוע הצבאית של חזבאללה, נהרג בפיצוץ בדמשק, בירת סוריה. חזבאללה ומקורות זרים ייחסו את ההתנקשות ל"מוסד".
ישראלחזבאללה 16 ביולי - מתבצעת עסקת החלפה, בה מוחזרים לישראל גופות החיילים אלדד רגב ואהוד גולדווסר, בתמורה למחבל הדרוזי סמיר קונטאר, ארבעה אסירים לבנונים ו-197 גופות של אנשי חזבאללה.
שלבים > כרונולוגיה עד תחילת מלחמת האזרחים בסוריה > 2009

לבנוןישראל8 בינואר: ירי רקטות לעבר הגליל המערבי (וב-14 בינואר: ירי רקטות לעבר אצבע הגליל) על ידי ארגון פלסטיני, שהזדהה כסניף לבנוני של חמאס, מספר רקטות בכל פעם, שגרמו למספר פצועים.
לבנוןישראל 29 באוקטובר - ירי רקטות ארטילריות מלבנון אל עבר אצבע הגליל.
ישראלחזבאללה 4 בנובמבר - מבצע ארבעת המינים: חיל הים הישראלי לכד אונייה שעשתה דרכה לסוריה ועליה מטעני נשק רבים, שלפי מערכת הביטחון נשלחו מאיראן והיו מיועדים לחזבאללה.
שלבים > כרונולוגיה עד תחילת מלחמת האזרחים בסוריה > 2010

לבנוןישראל 3 באוגוסט - כוחות צבא לבנון פתחו באש צלפים על חיילי צה"ל בגבול ישראל-לבנון, ליד משגב עם, הרגו את סא"ל דב הררי, מפקד גדוד חי"ר בעוצבת חירם ופצעו קשה קצין נוסף. בתגובה תקף צה"ל באש טנקים ארטילריה ומסוקי קרב של חיל האוויר את מפקדת הגדוד של צבא לבנון, והשמיד תשתיות ורכבי צבא. כתוצאה מתקיפת צה"ל נהרגו 4 לבנונים, מהם 3 חיילי צבא לבנון.
מלחמת האזרחים בסוריה > תיאור כללי

מלחמת האזרחים בסוריה היא סכסוך מתמשך שפרץ בסוריה בין כוחות הנאמנים לממשלת הבעת' בראשות הנשיא בשאר אל-אסד ובין אלה המבקשים להדיחה, ועם הזמן התרחב עם כניסת הכורדים, הג'יהאדיסטים, כוחות המזוהים עם ארגון הטרור המדינה האסלאמית ומדינות זרות למערכה. הסכסוך החל ב-15 במרץ 2011, כנחשול של הפגנות ומחאות בכל רחבי סוריה, שהיוו חלק מגל ההתקוממויות בארצות ערב. עם הזמן התפתחו ההפגנות להתקוממות עממית, למרידה ולמלחמת אזרחים, המאופיינת בקרבות קשים, פיגועי התאבדות, התערבויות חיצוניות, זליגות למדינות שכנות, שימוש בנשק קונבנציונלי ובנשק בלתי קונבנציונלי, מעשי טבח, פשעי מלחמה ופשעים נגד האנושות, אלימות עדתית, משבר פליטים ועוד.
תחילת שנת 2012 התאפיינה בהתערבויות חיצוניות במלחמה בסוריה: אסד הסתייע בכוחות שיעים, כגון משמרות המהפכה האסלאמית מאיראן וחזבאללה מלבנון, ונהנה מתמיכה בין-לאומית של רוסיה וסין. לעומת זאת, מורדי האופוזיציה המתונה נתמכו צבאית על ידי מדינות סוניות כגון ערב הסעודית וקטר, וקיבלו תמיכה בין-לאומית ממדינות המערב. ארגוני ג'יהאד סונים, כגון ג'בהת א-נוסרה נוסדו בתחילת המלחמה ונכנסו ללחימה מול כוחות אסד. בתחילת שנת 2013 החלו להופיע סימנים של קרעים פנימיים בין הצבא הסורי החופשי, הנחשב למתון יחסית, לבין חלק מארגוני הג'יהאד, שדוגלים באסלאם הקיצוני. בראש הארגונים הללו בלט ארגון המדינה האסלאמית, שבתחילה היה חלק מאל־קאעדה, עד אשר בעקבות מאבקיו עם ג'בהת א-נוסרה, הסניף הרשמי של אל־קאעדה בסוריה, וביולי 2014 הכריז על הקמת ח'ליפות אסלאמית בשטחים הנרחבים שכבש בסוריה ובעיראק.
על פי ההערכות של הארגון הסורי לזכויות אדם, נכון ל-7 במאי 2016, נהרגו במהלך המלחמה כ-500,000 בני אדם, מחציתם אזרחים. 2 מיליון איש נפצעו וכמעט 6 מיליון איש ברחו מהמדינה לטורקיה, לירדן, לעיראק וללבנון והם מוגדרים פליטים. בין ההרוגים כ-20,000 מורדים סורים, מעל 45,000 חיילים מצבא סוריה, יותר מ-3,000 לוחמי מיליציות שיעיות מעיראק ומאיראן, כולל לפחות 640 מחזבאללה, וכ-10,000 לוחמי ג'יהאד זרים, שלחמו בשורות ארגונים סוניים קיצוניים בהם ג'בהת א-נוסרה והמדינה האסלאמית.
מלחמת האזרחים בסוריה > השפעות מלחמת האזרחים על חזבאללה

בזמן מלחמת האזרחים בסוריה נשלחו אלפי לוחמי חזבאללה לסייע לנשיא סוריה, בשאר אל-אסד. חזבאללה שמר על קשר הדוק עם המשטר הסורי, ייעץ לבכיריו, החזיק בבסיסים ובמחסני נשק בשטח סוריה, ואף השתתף בפועל בלחימה לצד חייליו של אסד. במחצית הראשונה של שנת 2013 התנהלו מספר קרבות בחומס ובקוסייר בהם השתתפו לוחמי חזבאללה בגלוי, ואף ספגו אבדות כבדות (כמאתיים הרוגים), בהם מספר בכירים מהארגון, ובראשם: עלי שביב, ראש אגף המבצעים בארגון (מחליפו של עימאד מורנייה). המורדים תקפו בתגובה את רובע הדאחיה בביירות בשתי רקטות. ואף איימו על חזבאללה שאם לא ייסוג מסוריה, הם יתקפו אותו בלבנון. ביוני 2013 היו מספר עימותים בין תומכי סוריה לתומכי חזבאללה בלבנון. העימות הגדול שבהם התרחש בצידון. מיליציה סונית בהנהגתו של השייח אחמד אל אסיר תקפה את חיילי צבא לבנון ובעימות שהתפתח נהרגו עשרות אנשים משני הצדדים. המורדים גם תקפו את חזבאללה ומפעיליו בשרשרת של פיגועי תופת. בין יולי 2013 לינואר 2014 התרחשו חמישה פיגועי טרור שגבו קורבנות בנפש, ארבעה באזור הדאחיה ואחד נגד שגרירות איראן בביירות, שבו נהרגו 25 בני אדם, בהם נספח התרבות של שגרירות איראן. כמו כן, נורה למוות בכיר חזבאללה, חסאן א-לקיס. בעקבות ההתרחשויות הללו הוציא חזבאללה את בכיריו מאזור הדאחיה.
במהלך מלחמת האזרחים בסוריה בוצעו מספר תקיפות אוויריות שיוחסו לישראל נגד משלוחי נשק מסוריה שיועדו לחזבאללה ונגד בכירים בארגון ששהו בסוריה, בהן תקיפת שיירת הנשק הסורית במחוז ריף דמשק בינואר 2013, תקיפות משלוחי הנשק האיראניים לחזבאללה בדמשק במאי אותה שנה, תקיפת שיירת הנשק הסורית לחזבאללה בבעלבכ בפברואר 2014, ותקיפה אווירית בגבול ישראל-סוריה בינואר 2015 שבה נהרגו הגנרל האיראני עלי אללה דאדי וג'יהאד מורנייה, בנו של עימאד מורנייה. בתגובה לתקיפה האחרונה ירה חזבאללה טילי נ"ט על שיירת כלי רכב של צה"ל סמוך לכפר ע'ג'ר. מהירי נהרגו שני חיילים מחטיבת גבעתי ו-7 נפצעו. בנאום שנשא מזכ"ל חזבאללה, חסן נסראללה, הוא התייחס בהרחבה לתקיפה הישראלית ולתגובת חזבאללה.
במהלך הלחימה בסוריה איבד חזבאללה אלפים מלוחמיו (לפי אחת ההערכות: כ-2,000 הרוגים וכ-5,000 פצועים, נכון לסוף שנת 2015).
ב-13 במאי 2016 נהרג מוסטפא בדר א-דין, מפקד הזרוע הצבאית של חזבאללה.
כרונולוגיה מ-2011 ועד מלחמת חרבות ברזל

מקרא: דגל א'  דגל ב'  \Leftarrow  צד א' תקף את צד ב'.
כרונולוגיה מ-2011 ועד מלחמת חרבות ברזל > 2011

לבנוןישראל 29 בנובמבר - ארבע רקטות ארטילריות נורו לעבר אזור הצפון. צה"ל השיב באש תותחים לעבר מקורות הירי.
כרונולוגיה מ-2011 ועד מלחמת חרבות ברזל > 2012

חזבאללהישראל בינואר ניסה חזבאללה לפגוע בתירים ישראליים בבנגקוק, ביולי ניסה חזבאללה לפגוע בתירים ישראליים בקפריסין. ב-18 ביולי ביצע חזבאללה פיגוע כנגד נופשים ישראליים בבורגאס בו נהרגו חמישה תירים ישראליים ונהג אוטובוס בולגרי ונפצעו 36 תיירים ישראליים ביניהם שלושה באורח קשה.
חזבאללהישראל 23 באוגוסט - חזבאללה ערך תמרון לקראת כיבוש הגליל.
כרונולוגיה מ-2011 ועד מלחמת חרבות ברזל > 2013

ישראלסוריהחזבאללה 31 בינואר - תקיפת שיירת הנשק הסורית במחוז ריף דמשק שבסוריה: בתקיפה המיוחסת לחיל האוויר הישראלי הופצצה שיירת נשק שהובילה טילי קרקע-אוויר מתקדמים מדגם SA-17 מסוריה לחזבאללה. בתקיפה נהרג הגנרל האיראני חסן שאטרי.
ישראלחזבאללה 25 באפריל - חיל האוויר הישראלי מיירט מזל"ט של ארגון החזבאללה מול חופי חיפה.
ישראלסוריהחזבאללהאיראן 5 במאי - תקיפות משלוחי הנשק האיראניים לחזבאללה בדמשק: מטוסים ישראלים תקפו משלוחי טילים מדגם פאתח 110 אשר נשלחו מאיראן ויועדו לחזבאללה. התקיפה בוצעה במספר מוקדים, הבולט שבהם נמל התעופה הבינלאומי של דמשק. בעקבות התקיפה איימה סוריה במלחמה.
חזבאללהישראל 7 באוגוסט - ארבעה חיילי צה"ל נפצעו מפיצוץ מטען צד סמוך לגבול ישראל-לבנון.
לבנוןישראל 22 באוגוסט - ארבע רקטות ארטילריות נורו לעבר אזור הצפון, אחת מהן יורטה על ידי כיפת ברזל.
לבנוןישראל 15 בדצמבר - חייל צה"ל נורה למוות, על ידי חייל לבנוני, בעת שנסע ליד מוצב ראש הנקרה.
כרונולוגיה מ-2011 ועד מלחמת חרבות ברזל > 2014

ישראלחזבאללה 24 בפברואר - תקיפת שיירת הנשק הסורית לחזבאללה בבעלבכ: שיירת נשק שהעבירה טילים לחזבאללה ומספר בסיסים של חזבאללה הופצצו בגבול סוריה-לבנון בתקיפה שיוחסה לחיל האוויר הישראלי. בתקיפה נהרגו 4 מחבלים, בהם מפקד בחזבאללה.
חזבאללהישראל 14 במרץ - מטען חבלה מופעל לעבר כוח צה"ל בגבול ישראל–לבנון.
חזבאללהישראל 18 במרץ - מטען חבלה מתפוצץ לצד ג'יפ סיור צה"לי שסייר לאורך הגבול הסורי בצפון רמת הגולן. בפיצוץ נפגעו ארבעה חיילי צה"ל.
ישראלסוריה 19 במרץ - חיל האוויר הישראלי תוקף בסיסים של צבא סוריה, בתגובה להנחת מטעני חבלה בגבול ישראל-סוריה. בתקיפות נהרג חייל סורי ושבעה נפצעו.
חזבאללהסוריהישראל 22 ביוני - רכב של קבלן מטעם משרד הביטחון נפגע מטיל נ"ט סמוך לגבול ישראל-סוריה. נער ישראלי נהרג ושלושה נפצעו.
ישראלסוריה 23 ביוני - בתגובה לפיגוע בגבול שבו נהרג נער, צה"ל תקף 9 עמדות של צבא סוריה באמצעות טילי תמוז ומטוסי קרב של חיל האוויר הישראלי. לפי דיווחים בסוריה 10 חיילים סורים נהרגו בתקיפות.
חזבאללהלבנוןישראל 11 ביולי - 14 ביולי - ארבעה אירועים של ירי רקטות ארטילריות אל ישראל מלבנון.
לבנוןישראל 25 ביולי - ירי רקטות מלבנון לעבר ישראל, הרקטות נפלו בשטח לבנון.
ממשלת האופוזיציה הסוריתישראל 27 באוגוסט - מורדים סוריים משתלטים על מעבר קוניטרה, שהוא מעבר הגבול הפעיל היחיד בין ישראל וסוריה. במהלך הקרב נפלו שתי פצצות מרגמה תועות בשטח ישראל, וכתוצאה מכך קצין צה"ל נפצע באורח בינוני.
ישראלסוריה 23 בספטמבר - מערך ההגנה האווירית יירט באמצעות טיל MIM-104D פטריוט מטוס קרב סורי מדגם סוחוי Su-24 שחדר לשטח ישראל.
חזבאללהישראל 7 באוקטובר - שני חיילי צה"ל מיחידת הס"פ של יהל"ם נפצעו בינוני מפיצוץ מטען צד באזור הר דב בגבול לבנון, חזבאללה לקח אחריות על הטמנת זירת המטענים.
כרונולוגיה מ-2011 ועד מלחמת חרבות ברזל > 2015

ישראלחזבאללהסוריהאיראן 18 בינואר - תקיפה אווירית בגבול ישראל-סוריה: כלי תקשורת זרים מדווחים שמסוקי קרב של חיל האוויר הישראלי שיגרו מספר טילים אל עבר חוליית טרור בגבול ישראל-סוריה. חזבאללה אישר שחוליה של לוחמיו הותקפה ואמר שבתקיפת צה"ל נהרגו מספר פעילי חזבאללה, בהם בכירים וכן ג'יהאד מורנייה בנו של המחבל עימאד מורנייה. למחרת אישרה איראן שבין ההרוגים נמנה גם גנרל במשמרות המהפכה האסלאמית.
חזבאללהישראל 27 בינואר - חזבאללה משגר 2 רקטות 107 מ"מ מסוריה אל עבר רמת הגולן. הרקטות נפלו בשטחים פתוחים וצה"ל השיב באש ארטילרית אל עבר המשגר.
חזבאללהישראל 28 בינואר - מארב בהר דב: שני חיילים נהרגים ועוד 7 נפצעים מירי טיל נ"ט על רכב סיור צבאי בהר דב
ישראלסוריה 25 באפריל - רשת אל-ג'זירה דיווחה כי חיל האוויר הישראלי הפציץ מאגרי טילי קרקע-קרקע בסוריה.
חזבאללהסוריהישראלסוריה 26 באפריל - צה"ל הורג 4 מחבלים בגבול ישראל–סוריה אחרי שהללו חדרו לשטח ישראל במטרה להטמין מטעני חבלה.
ישראלחזבאללהסוריה 29 ביולי - כלי תקשורת בעולם הערבי מדווחים שבתקיפה של חיל האוויר הישראלי נהרגו 5 פעילי טרור בסוריה, מהם לפחות 2 פעילי חזבאללה. לפי ההערכות המחבלים היו בדרכם לביצוע פיגוע בגבול ישראל-סוריה.
ישראללבנוןהרשות הפלסטינית 29 ביולי - דיווחים בסוריה על תקיפה ישראלית של מחסן נשק בדרום לבנון, 6 אנשי החזית העממית לשחרור פלסטין נפצעו.
סוריהישראלסוריה 20 באוגוסט - לראשונה משנת 1973 נורה מטח של 5 רקטות מסוריה לעבר הגליל, 2 נפילות באצבע הגליל, 2 ברמת הגולן, נפילה נוספת בסוריה. בשעות הערב צה"ל החל תקיפות מאסיביות מהאוויר ומהיבשה של עמדות צבא סוריה ברמת הגולן הסורית, הודעת דובר צה"ל: "חיל האוויר ויחידות שריון ותותחנים תקפו בשעות האחרונות 14 מטרות של המשטר הסורי במרכז רמת הגולן הסורית, בתגובה לירי תלול המסלול שבוצע אחה"צ". מהתקיפות הללו נהרגו 2 חיילים ממשטר אסד ועוד כ-7 פצועים. מדובר בתקיפה הישראלית הנרחבת ביותר מאז מלחמת יום הכיפורים בחורף 1973.
ישראלסוריה 21 באוגוסט - חיל האוויר הישראלי ביצע סיכול ממוקד נגד רכב ובו 4 או 5 מחבלים, כתוצאה מכך כל יושבי הרכב נהרגו. לדברי צה"ל מדובר בחוליה ששיגרה את הרקטות יום קודם לעבר הגליל והגולן. כלי תקשורת בסוריה הודיעו שברכב ישבו אנשי הג'יהאד האסלאמי וחיילי משטר אסד ובהם קצין צבא בכיר.
סוריהישראל 22 באוגוסט - דיווחים בעולם הערבי על תקיפה סורית כנגד חיל האוויר הישראלי, לטענתם צבא אסד שיגר טיל נ"מ לעבר מל"ט ישראלי, צה"ל לא התייחס לדווח זה. במקביל דווח על תקיפה ישראלית על תשתית חזבאללה בשטח סוריה סמוך לגבול עם לבנון, גם לדיווח זה לא התייחסו בצה"ל.
ישראללבנון 19 בדצמבר - בשעות הערב, לפי דיווחים ערביים חיל האוויר הישראלי תקף מתקן האזנה בדרום לבנון.
"ישראל"סוריהחזבאללה 19 בדצמבר - לפי דיווחים זרים, ביצע חיל האוויר הישראלי תקיפה לילית בדמשק, שבה חוסלו לפחות 9 תומכי בשאר אל-אסד ואנשי חזבאללה, ביניהם רב-המחבלים סמיר קונטאר שהוביל את הפיגוע בנהריה בשנת 1979. בחזבאללה טענו שמדובר בתקיפה ישראלית.
לבנוןהרשות הפלסטיניתישראל 20 בדצמבר - מטח רקטות מלבנון נורה אל עבר הגליל המערבי, אזעקות נשמעו ביישובים רבים ביניהם נהריה, ראש הנקרה, שלומי. 3 רקטות התפוצצו באזור נהריה, בתגובה, צה"ל פתח בירי פגזים לעבר מקור הירי, כמה פעילי חזבאללה נפצעו, לפי ההערכות מדובר בארגון פלסטיני ששיגר את הרקטות.
כרונולוגיה מ-2011 ועד מלחמת חרבות ברזל > 2016

חזבאללהישראל 4 בינואר – פיגוע משולב של חזבאללה נגד כוחות צה"ל באזור הר דב: מטען צד גדול הופעל אל עבר שני דחפורי D9 משוריינים. אין נפגעים לצה"ל. כוח של חיל התותחנים השיב בירי ארטילרי אל עבר שטח לבנון.
?חזבאללהסוריה ב-12 במאי 2016 נהרג מוסטפא בדר א-דין, ראש מנגנון החוץ של חזבאללה, בפיצוץ סמוך לנמל התעופה הבינלאומי של דמשק. בלבנון דיווחו שהפיצוץ אירע כתוצאה מטיל מונחה ששיגרה ישראל אך חזבאללה טען שהפיצוץ נגרם בהתקפה של מורדים סוריים.
לבנוןישראלחזבאללה 20 ביולי - בבוקר נורו מספר יריות מכיוון לבנון לעמדת צה"ל במטולה. חייל נפצע קל מהירי. בערב, לפי דיווחים זרים, חיל האוויר הישראלי תקף מפקדה של חזבאללה באזור קוניטרה. מחבל אחד נהרג ועוד כמה נפצעו קשה.
חזבאללהישראל 30 ביולי - סוכל פיגוע טרור של חזבאללה שבוצע בסיוע בני מיעוטים בעלי אזרחות ישראלית. בתאריך זה אותרו בגבול ישראל-לבנון חבילה ובה מספר מטעני חבלה תוצרת חזבאללה ואיראן. השב"כ ומשטרת ישראל פתחו בחקירה ובסופה עצרו חוליה של 6 מחבלים מערביי ישראל שהופעלו על ידי חזבאללה, ריגלו עבורו והיו אמורים לבצע את הפיגועים. מעצרם סיכל את הפיגוע וב-6 באוקטובר הוגש נגדם כתב אישום באשמת טרור.
ישראלחזבאללהסוריה 4 באוגוסט - לפי דיווחים זרים ישראל תקפה שיירה של חזבאללה בסוריה. השיירה הובילה אמצעי לחימה ומפקדים של חזבאללה.
ישראלחזבאללהסוריה 24 באוגוסט - לפי דיווחים זרים כלי טיס של חיל האוויר הישראלי תקפו והשמידו מפקדה של חזבאללה סמוך להרי הקלמון שבסוריה.
ישראלחזבאללהסוריה 30 בנובמבר - לפי דיווחים בסוריה כלי טיס של חיל האוויר הישראלי תקפו והשמידו שיירת נשק של חזבאללה ומחסן נשק בבסיס של צבא סוריה ליד דמשק.
"ישראל"חזבאללהסוריה 7 בדצמבר - מספר פיצוצים גדולים התרחשו במוצבים בשדה התעופה הצבאי אל-מזה ליד דמשק. רשת "אל-מיאדין" הלבנונית המזוהה עם חזבאללה טען שמקורם בהפצצה של חיל האוויר הישראלי ואילו גורמים בסוריה טענו שמדובר בשריפה שפרצה וגרמה לפיצוצי תחמושת.
כרונולוגיה מ-2011 ועד מלחמת חרבות ברזל > 2017

ישראלחזבאללהסוריה 22 בפברואר - כלי תקשורת ערביים מדווחים שחיל האוויר הישראלי תקף מספר מוצבים של צבא אסד ומשלוח נשק שיועד לחזבאללה מערבית לדמשק, סמוך לגבול סוריה-לבנון. צה"ל סירב להתייחס לפרסום ואילו חזבאללה הכחיש אותו.
ישראלחזבאללהסוריה 17 במרץ - מספר מטוסי של חיל האוויר הישראלי תקפו מטרות בשטח סוריה. צבא סוריה שיגר לעבר המטוסים התוקפים מספר טילי S-200 (נקראים גם SA-5), ואחד מהטילים הסורים יורט באזור בקעת הירדן על ידי מערך ההגנה האווירית של צה"ל, באמצעות טיל חץ 2.
חזבאללהסוריהישראל ב-19 בספטמבר חדר כלי טיס בלתי מאויש איראני של חזבאללה לשטח המפורז בסמוך לרמת הגולן והופל על ידי מערך ההגנה האווירית באמצעות טיל קרקע-אוויר מדגם MIM-104D פטריוט.
כרונולוגיה מ-2011 ועד מלחמת חרבות ברזל > 2018

סוריהישראלסוריה 10 בפברואר 2018, כטב"ם איראני מסוג שאהד 141 שחדר לישראל יורט על ידי מסוק אפאצ'י ישראלי. בתגובה נוספת הפציץ חיל האוויר הישראלי גם את קרון ההפעלה של הכטב"ם בשדה התעופה T-4. אחד המטוסים התוקפים, מדגם F-16I סופה, נפגע מירי נ"מ של צבא סוריה והתרסק ליד קיבוץ הרדוף. בעקבות זאת תקף חיל האוויר הישראלי 12 מטרות סוריות ואיראניות בסוריה ובתקיפות אלה בין 6 – 25 הרוגים
כרונולוגיה מ-2011 ועד מלחמת חרבות ברזל > מבצע מגן צפוני

מבצע מגן צפוני היה מבצע צבאי־הנדסי של צה"ל לחשיפה ונטרול מנהרות טרור חודרות גדר, שחפר חזבאללה מלבנון לתוך שטח ישראל. המבצע נערך בין 4 בדצמבר 2018 ל-13 בינואר 2019.
כרונולוגיה מ-2011 ועד מלחמת חרבות ברזל > 2019

לבנוןחזבאללהישראל 1 בספטמבר - חוליית חזבאללה בגבול, בקרבת יישוב אביבים ירתה 4 טילי נ"ט שפגעו במוצב צבאי ובאמבולנס ישראליים, אך ללא נפגעים ישראליים. צה"ל השיב בירי ארטילרי לעבר מארון-א-רס ובינת ג'ביל שבדרום לבנון ובנוסף תקפו מטוסי חיל האוויר מטרות בדרום לבנון. חזבאללה קיבל אחריות על הירי. התקרית היא החמורה ביותר מאז המארב בהר דב ב-2015 ולראשונה מאז מלחמת לבנון השנייה חזבאללה תקף באזור שהוא לא הר דב.
כרונולוגיה מ-2011 ועד מלחמת חרבות ברזל > 2020

חזבאללהישראל ב־17 במרץ נתגלו שלוש פרצות בגדר הגבול באזור מטולה, יפתח ואביבים. ככל הנראה בתגובה לניסיון חיסול של פעילי חזבאללה בסוריה על ידי ישראל (פעילי החזבאללה לא נפגעו לאחר פגיעה של הטיל הראשון בכביש שליד המכונית בה שהו פעילי החזבאללה מה שאפשר להם לברוח לפני פגיעת טיל נוסף במכונית עצמה). בנוסף, באותו שבוע הוקפצו כוחות צה"ל בעקבות מקרים של נגיעות בגדר המערכת על ידי "רועי צאן" שלוש פעמים.
ישראלחזבאללהסוריהב-20 ביולי, דווח על תקיפה ישראלית של מספר יעדים צבאיים בנמל התעופה הבין לאומי בדמשק. יממה לאחר התקיפה הודיע ארגון חזבאללה כי פעיל מארגונו נהרג בתקיפה.
סוריהישראלסוריה ב-24 ביולי בסביבות השעה 11:15 נפתח ירי מ"מ של צבא סוריה שפגע בבית וברכה ברמת הגולן. בעקבות זאת תקף צה"ל את מערכת נ"מ של צבא סוריה ממנה נורה הטיל.
חזבאללהישראלב-27 ביולי בסביבות השעה 15:30 אירעה תקרית בגבול לבנון-ישראל בגזרת הר דב. חוליה בת 3–4 מחבלים ניסו לפתוח באש ולהשתלט על מוצב בגבול. כוח צה"ל זיהה אותם ופתח באש לעברם. המחבלים השיבו באש וברחו בחזרה לשטח לבנון ללא פגע. במשך כשעה צה"ל ירה ירי תותחים כבד שפגע גם במספר בתים בלבנון. לא היו נפגעים לצה"ל באירוע. מיד לאחר האירוע נקראו כל היישובים צמודי הגדר לשהות בבתים ונסגרו צירי תנועה, עד שבשעה 16:30 הוסרו כלל המגבלות על העורף הישראלי. חזבאללה טען כי לא היה כלל אירוע ומדובר בפברוק של ישראל במטרה למנוע הידרדרות להסלמה ותגובתו עוד תגיע. בצה"ל הגיבו כי יש להם תיעוד של האירוע. יותר מאוחר כינסו ראש הממשלה בנימין נתניהו ושר הביטחון בני גנץ מסיבת עיתונאים משותפת בה איימו על החזבאללה כי אם יגיב לבנון תישא באחריות לכך.
חזבאללהישראל ב-25 באוגוסט בשעה 23:00 חוליית מחבלים של חזבאללה פתחה באש לעבר כוח של צה"ל שנע על הגדר באזור מנרה בגבול לבנון. אף שלא היו נפגעים, תקפו בתגובה כלי טיס של חיל האוויר יעדי טרור של חזבאללה בדרום לבנון, בהם שתי עמדות תצפית של חזבאללה ליד הגבול.
כרונולוגיה מ-2011 ועד מלחמת חרבות ברזל > 2021

בשנה זו חלה עלייה בניסיונות חדירה של פלסטינים משטח לבנון בעיקר מחפשי עבודה לאור המצב הכלכלי בלבנון. במקביל, חלה הסלמה בשיגורי רקטות משטח לבנון בקיץ 2021.
לבנוןישראללבנון במהלך מבצע שומר החומות, שיגרו מחבלים מארגון פלסטיני בלבנון מספר פעמים רקטות לעבר אזורים בצפון כאות הזדהות עם הפלסטינים. בהם: הגליל העליון, משגב עם, ולראשונה מאז מלחמת לבנון השנייה, אף לעכו, שפרעם והקריות. בנוסף, ב-14 במאי ב-15:30 חדרו מספר לבנונים לשטח ישראל לאחר שחתכו את גדר הגבול באזור מטולה והציתו אש בשטח ישראל. צה"ל הדף אותם בחזרה לשטח לבנון ואחד מהמתפרעים שחדרו לישראל נהרג. בלילה סיכל צה"ל ניסיון חדירה של חוליית מחבלים שהתכוונה לבצע פיגוע במטולה. ביומיים שלאחר מכן המשיכו הפגנות הלבנונים סמוך לגדר הגבול.
לבנוןישראלחזבאללה ב-20 ביולי בשעה 3:54 לפנות בוקר נשמעו אזעקות ביישובי הגליל המערבי בהם שלומי, חניתה, ראש הנקרה ועוד. 2 רקטות שוגרו מלבנון, אחת יורתה והשנייה נפלה בשטח פתוח סמוך לשלומי ללא נפגעים. בתגובה לשיגורים, ארטילריה של צה"ל הגיבה בירי פגזים בדרום לבנון. אף ארגון לא לקח אחריות, אך מסתמן שמדובר בירי של חמושים פלסטיניים שקיבלו הוראה מהחמאס על רקע אי הכנסת הכסף הקטרי לרצועת עזה ועליית היהודים להר הבית בתשעה באב.
חזבאללהישראלחזבאללה ב-4 באוגוסט בשעה 12:15 נשמעו אזעקות בקריית שמונה, בכפר גלעדי ובתל חי. 3 רקטות שוגרו מלבנון, לפחות 2 מהן נפלו בשטח ישראל. צה"ל הגיב בירי ארטילרי.
חזבאללהישראלחזבאללה ב-5 באוגוסט בסביבות 1:00 בלילה מטוסי קרב תקפו בלבנון מרחבים מהם נורו רקטות במהלך היום לעבר מדינת ישראל ותשתית המשמשת לטרור. הותקפה גם מטרה נוספת במרחב ממנו נורו רקטות בעבר.
חזבאללהישראלחזבאללה ב-6 באוגוסט, כ-5 דקות לפני השעה 11:00, נשמעו אזעקות ביישובים שניר, עין קנייא ונווה אטי"ב. 19 רקטות נורו כשמתוכן כ-10 רקטות יורטו על ידי מערכת כיפת ברזל ועוד כמה נפלו בשטח פתוח באזור הר דב. חזבאללה לקח אחריות על שיגור הרקטות. דווח כי צה"ל הגיב בירי ארטילרי.
חזבאללהישראל ב-11 באוגוסט הפילו כוחות צה"ל רחפן של חזבאללה שחדר לשטח ישראל.
כרונולוגיה מ-2011 ועד מלחמת חרבות ברזל > 2022

חזבאללהישראל ב־17 בפברואר לקראת השעה 18:00 צה"ל דיווח כי הפיל רחפן של חזבאללה שנכנס לשטח ישראל מלבנון. זהו הרחפן השישי של חזבאללה שמיירט הצבא בשנה האחרונה, האחרון היה בחודש ינואר.
חזבאללהישראל ב־18 בפברואר, לקראת השעה 12:00, נשמעו אזעקות באזור הגליל העליון בעקבות חדירת טיסן משטח לבנון. בוצע ניסיון יירוט כושל ומטוסי קרב הוזנקו, והכלי חזר לשטח לבנון.
לבנוןישראלחזבאללה ב־25 באפריל סמוך ל־00:00 בלילה מחבלים שיגרו רקטה מדרום לבנון לעבר שטח ישראל, הרקטה התפוצצה בשטח פתוח באזור שלומי ולא הופעלה אזעקת צבע אדום ולא היו נפגעים או נזק. בתגובה תותחים של צה"ל ירו 60 פגזים לעבר שטחים פתוחים וכביש בלבנון.
ב־2 ביולי יורטו על ידי ספינת הטילים אח"י אילת (באמצעות טילי ברק) ומטוס קרב (F-16 ברק 2020) של צה"ל שלושה מל"טים של החזבאללה שחדרו למים הכלכליים של ישראל. היה זה היירוט המבצעי הראשון של ספינת טילים והפלת הבכורה של טיל ה"ברק".
כרונולוגיה מ-2011 ועד מלחמת חרבות ברזל > 2023

חמאסישראל ב־6 באפריל, במהלך חג הפסח באזור השעה 15:00 בצהריים נורה מטח של 34 רקטות מלבנון לעבר הגליל המערבי. המטח היה המטח הגדול ביותר של רקטות ששוגרו מלבנון אל עבר ישראל מאז סוף מלחמת לבנון השנייה. חזבאללה טען כי הוא לא ירה את הרקטות. דובר צה"ל מסר כי חמאס אחראי לירי הרקטות, וכי נבדקת אפשרות של מעורבות איראנית. בתגובה, תקף צה"ל מטרות תשתית ומטרות של חמאס בדרום לבנון.
ב־21 ביוני חזבאללה הקימו 2 אוהלים עם 6–8 חמושים בגבול לבנון בהר דב, בצד הישראלי. לאחר שבוע וחצי חזבאללה פינו אחד מהאוהלים.
חזבאללהישראל ב־6 ביולי נורה טיל נגד טנקים לעבר שטח ישראל, בתגובה תקף צה"ל בירי ארטילרי את אזור השיגור.
ב־12 ביולי 4 פעילי חזבאללה ניסו לחבל בגדר הגבול, צה"ל הרחיק אותם בעזרת מטען הלם, 3 נפצעו
מלחמת חרבות ברזל

ב-8 באוקטובר 2023, יומה השני של מלחמת חרבות ברזל, הצטרף חזבאללה ללחימה, בירי של טילי נ"ט, רקטות ופצצות מרגמה לעבר ישראל, ואיפשר למחבלים פלסטינים לחדור לשטח ישראל. בתגובה תקף צה"ל עמדות של חזבאללה, ופעל להריגתם של מחבלי חזבאללה. התכתשות זו שעיקרה התרחשה בצפון ישראל ובדרום לבנון נמשכה לאורך מלחמת חרבות ברזל. לחזבאללה וכוחות הפרוקסי שלו נגרמו למעלה מ-350 הרוגים, וגם בישראל היו כארבעים הרוגים, חיילים ואזרחים. תושבי היישובים שלאורך גבול ישראל-לבנון פונו מבתיהם על מנת שלא ייפגעו.
במהלך קיץ 2024 חלה הסלמה דרמטית בעימות, ובספטמבר 2024 פתחה ישראל במבצע חיצי הצפון, במסגרתו היא התנקשה בבכירי חזבאללה רבים, בהם חסן נסראללה מנהיג הארגון, הפציצה תשתיות ומשגרים של חזבאללה ברחבי לבנון, ופתחה בתמרון קרקעי בהיקף מוגבל בדרום לבנון במטרה לנטרל את התשתיות ההתקפיות של חזבאללה לאורך הגבול ולאפשר את חזרת תושבי צפון ישראל לבתיהם. במהלך הלחימה ספג חזבאללה אבדות כבדות - מעל 3,800 מחבלים כולל ההנהגה הבכירה וצמרת הפיקוד - והושמדו לו תשתיות טרור רבות, בהן 80% מארסנל הרקטות הארטילריות והטילים, כ-70% ממערך הכטב"מים ותשתיות תת-קרקעיות אסטרטגיות בעומק לבנון ושל כוח רדואן בסמוך לגבול.
העימות הסתיים בהסכם ישראל–לבנון 2024 במסגרתו על חזבאללה להפסיק את כל התקיפות נגד ישראל, לסגת מדרום לבנון, להפסיק להבריח נשק לתוך לבנון ומתן חופש לישראל לאכוף את ההסכם בכוח בגיבוי ארצות הברית. רבים, כולל במזרח התיכון ובעולם הערבי, ראו בכך תבוסה לחזבאללה.